Hugmyndir um sérstaka bandamenn "stórlega ýktar"
Fyrrum samningamaður Póllands í aðildarviðræðum við Evrópusambandið segir að hugmyndir ríkja sem stefna að inngöngu í sambandið um að þær eigi sér sérstaka bandamenn innan þess séu stórlega ýktar. Hann segir að fyrirfram hafi verið talið að Þjóðverjar hefðu mikla hagsmuni af því að fá Pólverja inn í ESB en það hafi þó ekki reynst svo einfalt þegar á hólminn hafi verið komið. Þetta kom fram á fréttavefnum Euobserver.com í gær.
Samningamaðurinn fyrrverandi, Jan Truszczynski, segir að meirihluti tíma hans sem samningamanns hafi farið í það að sannfæra hagsmunaaðila í Póllandi, einkum í sjávarútvegi og landbúnaði, um að fallast á þær breytingar sem yrðu við aðildina að ESB. Starf hans hefði sömuleiðis snúist að miklu leyti um að reyna að ná jafnvægi á milli krafna heima fyrir og raunveruleikans við samningaborðið.
Truszczynski sagði að í Brussel hefði hann fengið að heyra að hann tæki ekki nægjanlegt tillit til raunveruleikans í tengslum við samrunann innan ESB. Heima í Póllandi hafi hann síðan verið skammaður fyrir að vera linur og að standa ekki vörð um mikilvæga hagsmuni.
90% viðræðna heima fyrir
Truszczynski sagði ennfremur að ríki sem hefðu hug á því að ganga í ESB yrðu að hafa í huga að viðræður um aðild að sambandinu snerust um tæknileg smáatriði eins og innleiðingu löggjafar þess, að fylgja ákveðnu stöðlum og að setja upp eftirlitsstofnanir en minni áhersla væri hins vegar á þær menningarlegu breytingar sem fylgdi slíku ferli.
Sagði Truszczynski að samningamenn þeirra ríkja sem vildu ganga í ESB þyrftu auk þess að hafa hugfast að 90% viðræðna um aðild að sambandinu yrðu að fara fram gagnvart aðilum heima fyrir.
Fyrrum samningamaður Póllands í aðildarviðræðum við Evrópusambandið segir að hugmyndir ríkja sem stefna að inngöngu í sambandið um að þær eigi sér sérstaka bandamenn innan þess séu stórlega ýktar.
Samningamaðurinn fyrrverandi, Jan Truszczynski, segir að meirihluti tíma hans sem samningamanns hafi farið í það að sannfæra hagsmunaaðila í Póllandi um að fallast á þær breytingar sem yrðu við aðildina að ESB.
Truszczynski sagði að í Brussel hefði hann fengið að heyra að hann tæki ekki nægjanlegt tillit til raunveruleikans í tengslum við samrunann innan ESB.
Sagði Truszczynski að samningamenn þeirra ríkja sem vildu ganga í ESB þyrftu auk þess að hafa hugfast að 90% viðræðna um aðild að sambandinu yrðu að fara fram gagnvart aðilum heima fyrir.